Diari Oficial de la Generalitat Valenciana


Sumari del DOGV 834, del 27-05-1988 (1988/811216)

LLEI de la Generalitat Valenciana 3/1988, de 23 de maig, de designació de Senadors en representació de la Comunitat Valenciana.
-------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/l/1988/05/23/3/dof/vci/html**

### Dades del document

Número de DOGV
:   834

Data del DOGV
:   27-05-1988

Secció del DOGV
:   DISPOSICIONS GENERALS

Número del document
:   1988/811216


Data del document
:   23-05-1988

Organisme emissor
:   Presidència de la Generalitat

Tipus de document
:   Llei

Anàlisi jurídica

Llei de la Generalitat Valenciana 3/1988, de 23 de maig, de designació de Senadors en representació de la Comunitat Valenciana.  
Sia notori i manifest a lots els ciutadans, que les Corts Valencianes han aprovat i jo, d'acord amb el que estableixen la Constitució i l'Estatut d?autonomia, en nom del Rei promulgue la següent Llei:  
PREAMBUL  
L?article 69.5 de la Constitució Espanyola estableix que les Comunitats Autònomes designaran un Senador, i un altre més per cada milió d'habitants del respectiu - territori; designació que correspondrà efectuar a l'Assemblea legislativa, d'acord amb el que establesquen els Estatuts, que asseguraran, en tot cas, l'adequada representació proporcional.  
L?Estatut d?autonomia de la Comunitat Valenciana, en l'article 11, apartat j), confereix a les Corts Valencianes la funció de designar els Senadors que han de representar la Comunitat Autònoma, segons que preveu l?esmentat article 69.5 de la Constitució.  
En base a això, l'article 160 del Reglament de les Corts Valencianes estableix que la Mesa de les Corts, d'acord amb la Junta de Síndics, fixarà el nombre de Senadors que, proporcionalment, corresponga a cada Grup Parlamentari, la designació dels quals la farà el Ple de les Corts en convocatòria específica.  
En atenció d'aquests motius resulta indispensable que, en el marc de les competències de la Comunitat Valenciana, es regule, mitjançant Llei, el sistema que ha d'utilitzar-se per a fixar el nombre de Senadors que corresponga a cada Grup Parlamentari de les Corts Valencianes. Regulació que ha de contemplar, així mateix, el procediment perquè els Grups puguen efectuar-ne les propostes; condicions d'elegibilitat i causes d'incompatibilitat, així com la normativa a aplicar per a la designació, substitució i compareixences dels Senadors.  
Tots aquests preceptes i normes queden contemplats en el text que a continuació s'exposa.  
Consta de set capítols, amb quinze articles, una Disposició Transitòria i una de Final. El Capítol I es refereix al procés a seguir per la Mesa de les Corts per a fixar el nombre de Senadors en representació de la nostra Comunitat i la distribució per Grups. El Capítol II s'ocupa de la forma de proposta dels candidats. El Capítol III contempla la inelegibilitat i incompatibilitat. El Capítol IV regula la designació de Senadors; el V i VI es refereixen a la permanència i cessament en el càrrec i, per últim, el VII, al dret de compareixença dels Senadors davant les Corts Valencianes.  
CAPITOL I   
De la determinació i fixació dels Senadors en representació de la Comunitat Valenciana  
Article primer  
Aquesta Llei regula el procediment per a la determinació  
del nombre de Senadors en representació de la Comunitat Valenciana, l'atribució als Grups Parlamentaris, la forma de presentació i altres tràmits per a la designació pel Ple de les Corts Valencianes, d'acord amb el que estableixen la Constitució Espanyola i el nostre Estatut d?autonomia.  
Article segon  
1. La Mesa de les Corts, al principi de cada Legislatura, prenent com a referència el cens de població de dret vigent en el moment de celebrar-se les últimes eleccions generals al Senat, determinarà el nombre de Senadors en representació de la Comunitat Valenciana, d'acord amb el que estableix la Constitució Espanyola.  
2. D'acord amb la Junta de Síndics, la Mesa de les Corts fixarà, proporcionalment entre els Grups Parlamentaris de les Corts Valencianes, el nombre de Senadors que resulte de l'aplicació del punt un d'aquest article; per a això aplicarà la regla D'Hont al nombre de Diputats que posseesca cada Grup.  
3. En cas que els quocients de dos o més Grups foren iguals, es resoldrà segons els següents criteris:  
1) En favor del Grup, d'entre els afectats, al qual encara no se li haja fixat Senador.  
2) Si persistira la igualtat, es resoldrà en favor del Grup, d'entre els afectats, que major nombre de vots haguera obtingut en les últimes eleccions autonòmiques celebrades a la Comunitat Valenciana.  
4. Una vegada efectuat el procediment establert en aquest article, les modificacions que pogueren produir-se en l'adscripció dels Diputats als Grups Parlamentaris no afectaran, en cap cas, la distribució del nombre de Senadors.  
CAPITOL II   
De les propostes dels Grups Parlamentaris  
Article tercer  
1. Una vegada fixat per la Mesa de les Corts Valencianes, d'acord amb la Junta de Síndics, el nombre de Senadors que corresponguen a cada Grup Parlamentari, aquests proposaran per escrit davant aquella els candidats, en nombre igual al que els haguera correspost, així com els corresponents suplents, dins del termini establert per la Presidència i que mai no excedirà d'un mes.  
2. En l'escrit de propostes figuraran els noms i cognoms dels candidats i suplents, així com els documents que n'acrediten l'elegibilitat.  
CAPITOL III   
De la inelegibilitat i incompatibilitat  
Article quart  
1. Podran ser designats Senadors en representació de la Comunitat Valenciana tots els ciutadans que reunesquen els requisits establerts en la Llei Orgànica del Règim Electoral General i no estiguen incursos en qualssevol dels supòsits d'incompatibilitat i ineligibilitat previstos en aquella Llei.  
2. Així mateix, hauran de gaudir de la condició política de valencians, complir els requisits per a ser Diputats de les Corts Valencianes i acceptar el càrrec en cas de ser-ne designats.  
3. Serà, així mateix, causa d'incompatibilitat ser membre del Consell o de la Mesa de les Corts.  
Article cinqué  
La Mesa de les Corts, rebudes les propostes dels Grups Parlamentaris, convocarà reunió de la Comissió d'Estatut dels Diputats, amb el fi que aquesta determine si existeix cap causa d'inelegibilitat o incompatibilitat i sobre el compliment dels altres requisits que contempla aquesta Llei.  
Article sisé  
La Comissió d'Estatut dels Diputats emetrà dictamen sobre la situació dels candidats i suplents, podent recaptar, per a això, dels Grups Parlamentaris, els documents que considere convenients.  
Article seté  
Elevat el dictamen de la Comissió d'Estatut dels Diputats a la Mesa de les Corts perquè n'ordene la publicació en el Butlletí Oficial de les Corts Valencianes junt amb les propostes, es convocarà Ple amb convocatòria específica perquè les Corts hi designen els Senadors.  
Article vuité  
En el supòsit que el dictamen motivat de la Comissió determinarà la concurrència de causa d'inelegibilitat d'algun dels candidats, la Mesa de les Corts concedirà un termini de deu dies per a procedir a esmenar-la. Esgotat aquest termini sense haver-se procedit a la reparació, el Grup Parlamentari proposant afectat disposarà d'un termini de cinc dies per a la substitució del candidat.  
CAPITOL IV   
De la designació de Senadors  
Article nové   
Al començament del Ple convocat per a la designació dels Senadors per la Mesa de les Corts, es donarà lectura de la proposta conjunta dels candidats i suplents i del dictamen favorable de la Comissió d'Estatut dels Diputats.  
Article deu  
L?elecció de Senadors s'efectuarà mitjançant votació secreta per papereta. Els elegits disposaran d'un termini de deu dies hàbils, mitjançant escrit dirigit a la Mesa de les Corts, per a acreditar la reparació, si s'escau, de les causes d'incompatibilitat que els afectaren. Una vegada acreditats tals circumstàncies el President de les Corts els proclamarà Senadors en representació de la Comunitat Valenciana.  
Article onze  
Efectuada la proclamació, el President de les Corts Valencianes informarà de manera immediata el President del Senat de la designació de Senadors, així com lliurarà les corresponents credencials per a la seua Acreditació davant aquella Cambra.  
CAPITOL V   
De la permanéncia en el càrrec de Senador  
Article dotze  
1. El mandat dels Senadors designats segons el que disposa aquesta Llei serà fins la finalització de la Legislatura de les Corts Valencianes en la qual foren designats. No obstant això, els Senadors en exercici continuaran, provisionalment, en les seues funcions fins la presa de possessió dels qui hagueren de substituir-los, tret del supòsit de coincidència de les eleccions al Senat i a Corts Valencianes.  
2. Si concloguera la Legislatura del Senat abans que la Legislatura de les Corts Valencianes que designà els Senadors, s'entendrà que aquests estan confirmats en el càrrec pels temps que reste d'aquesta última Legislatura.  
CAPITOL VI   
Del cessament de Senadors  
Article tretze  
Els Senadors en representació de la Comunitat Valenciana cessen en el càrrec :  
a) En els supòsits prevists en la legislació electoral general.  
b) Per la pèrdua de les condicions específiques d'elegibilitat establertes en aquesta Llei.  
c) Com a conseqüència d'incompatibilitat detectada i no esmenada, de les previstes específicament per una llei de la Generalitat Valenciana.  
Article catorze  
1. Les vacants de Senadors, que pogueren produir-se durant una mateixa Legislatura de les Corts Valencianes, es cobriran de manera automàtica pels corresponents suplents, quan hagen estat reparades les causes d'incompatibilitat, si s'escau, dins del termini previst en l'article 10.  
Cas de no existir-ne suplents, les vacants seran cobertes mitjançant el procediment establert en aquesta Llei, el qual haurà d'iniciar-se dins dels trenta dies següents a la data en la qual la vacant es produesca.  
2. Les vacants que es produesquen seran cobertes, en tot cas, atenent les propostes del Grup Parlamentari a què pertanyia el Senador la substitució del quai es tracte.  
CAPITOL VII   
De les compareixences  
Article quinze  
Les Comissions, d'acord amb el President de les Corts podran sol·licitar la compareixença dels Senadors designats en representació de la Comunitat Valenciana perquè informen sobre ternes relacionats amb l'activitat parlamentària.  
DISPOSICIO TRANSITORIA  
1. A l?entrada en vigor d'aquesta Llei, la Mesa de les Corts Valencianes iniciarà el procés per a la designació dels Senadors.  
2. Complit el tràmit previst en l'article 11 d'aquesta Llei, els Senadors designats en l'anterior Legislatura cessaran en els seus càrrecs i així serà comunicat pel President de les Corts al del Senat.  
DISPOSICIO FINAL  
Aquesta Llei vigirà l?endemà de la seua publicació al Diari Oficial de la Generalitat Valenciana.  
Per tant, ordene que tots els ciutadans, tribunals, autoritats i poders públics als quals pertoque, observen i facen complir aquesta Llei.  
València, 23 de maig de 1988.  
El President de la Generalitat,   
JOAN LERMA I BLASCO


Còpia Permalink ELI